**A büntetés-végrehajtás országos parancsnokának  
84/2015. (XII. 1.) OP**

***s z a k u t a s í t á s a***

**a külföldi küldöttségek, vendégek fogadásáról, vendéglátásáról**

A büntetés-végrehajtási szervezet belső szabályozási tevékenységéről szóló 2/2013. (IX.13.) BVOP utasítás 7. pontja alapján külföldi küldöttségek, vendégek fogadásáról, vendéglátásáról az alábbi szakutasítást adom ki

**I.  
A szakutasítás hatálya**

1. A szakutasítás hatálya kiterjed a Büntetés-végrehajtás Országos Parancsnokságára (a továbbiakban: BVOP), a büntetés-végrehajtási intézetekre, intézményekre (a továbbiakban: bv. intézetek).

**II.  
Fogalmi meghatározás**

1. Az szakutasítás alkalmazása során a büntetés-végrehajtás küldöttségének, vendégének (a továbbiakban: vendég) kell tekinteni:
   1. az előzetes levelezés, a jóváhagyott utazási program vagy esetenkénti (egyszeri) meghívás alapján érkező külföldi vendéget;
   2. az előzetes egyeztetés nélkül érkező vagy az átutazó, a magyar büntetés-végrehajtással kapcsolatban álló külföldi vendéget;
   3. a bv. intézetek által együttműködési megállapodásuk alapján fogadott külföldi vendégeket.

**III.  
Fogadások rendje**

1. A Koordinációs Főosztály a BVOP-n a vendégek fogadásához éves fogadási tervet készít, melyet az országos parancsnok vagy az országos parancsnok általános helyettese hagy jóvá. A terven kívüli vendégek fogadása az országos parancsnok vagy az országos parancsnok általános helyettese külön engedélyével történik.
2. Az engedélyezett külföldi vendégek fogadását úgy kell megszervezni, hogy - különösen indokolt esetek kivételével - munkaszüneti, pihenő-, illetve ünnepnapokat ne vegyen igénybe.
3. A külföldi vendégek magyarországi látogatása során tiszteletben kell tartani a küldő ország szokásait, vallási és világnézeti felfogását.
4. Az I. kategóriába tartozó vendégek fogadási programját és ellátási tervét a Koordinációs Főosztály készíti elő, melyet ellenőrzés céljából megküld a Közgazdasági Főosztálynak. Azt követően a gazdasági és informatikai helyettes ellenjegyzi, majd az országos parancsnok vagy az országos parancsnok általános helyettese hagyja jóvá. A II. és III. kategóriába tartozó vendégek fogadási programját a fogadó szervezeti egység vezetője készíti el, ezt a Koordinációs Főosztály vezetője ellenőrzi, majd ennek alapján a rendelkezésére álló költségvetési keret figyelembevételével elkészíti az ellátás pénzügyi tervét. Az engedélyezés ezen esetekben is az I. kategória szabályainak megfelelően történik. A jóváhagyott programot meg kell küldeni a programban és a vendéglátásban résztvevő valamennyi bv. intézet parancsnoka, igazgatója (a továbbiakban: parancsnok) részére. A programhoz mellékelni kell - az érintett bv. intézetben - a vendéglátás során felhasználható összegek mértékét, mely az 1. melléklet alapján készül el.
5. A külföldi vendégek programjának lebonyolításához a résztvevők szükséges létszámát, ellátását és azok költségeit a előterjesztésben kell szerepeltetni, mely költség-előirányzatának elkészítését a szakutasítás 1. melléklete határozza meg. A külföldi vendégek mellé kirendelt, ellátásra jogosult kísérők számát oly módon kell megállapítani, hogy az a vendégek létszámát lehetőleg ne haladja meg. A létszámot a Koordinációs Főosztály vezetője javaslatára az országos parancsnok vagy az országos parancsnok általános helyettese hagyja jóvá. A kísérők létszámába beletartozik a tolmács is.
6. A vendéglátás kiterjed:
7. az elhelyezésre,
8. az élelmezési ellátásra,
9. a kulturális rendezvények látogatására,
10. gépjárművel való közlekedés biztosítására,
11. egyéb költségekre (előzetes engedély alapján).
12. A vendéglátás ellátási szintjének felső keretösszegeit a 2. melléklet tartalmazza:
13. I. kategória: az országos parancsnok, valamint helyetteseik által fogadott

vendégek;

1. II. kategória: parancsnok, igazgató, valamint szakirányító1 és szakirányító2 által fogadott vendégek;
2. III. kategória: az I-II. kategóriába nem tartozó vendégek (pl. a vendégek szállításával és közvetlen ellátásával foglalkozó személyzet).
3. A vendégek ellátási szintjét a fogadó szervezeti egység vezetőjének a szolgálati beosztása szerint kell meghatározni. Az ellátási szintet az ellátási terven a 9. pontban foglalt kategóriák alapján kell feltüntetni. A vendéglátást a kísérők részére is biztosítani kell.
4. Az I. kategóriába tartozó vendégek programjának, ellátásának megszervezéséért, lebonyolításáért, a jóváhagyott költségvetés betartásáért a Koordinációs Főosztály vezetője, a II-III. kategóriába tartozó vendégek esetén a programok lebonyolításáért és a jóváhagyott költségvetés betartásáért a fogadó szervezeti egység vezetője a felelős.
5. A bv. intézetek által együttműködési megállapodásuk alapján fogadott külföldi vendégek vendéglátása során felmerült költségeket a saját költségvetésük terhére kötelesek elszámolni. Az éves fogadási tervet az intézet parancsnoka által meghatározott személy készíti el, a gazdasági vezető ellenjegyzése után a parancsnok írja alá.
6. A vendéglátás során élelmezési ellátásban részesülő büntetés-végrehajtási dolgozó napidíjra nem jogosult.
7. A BVOP által fogadott vendégeket elsősorban a büntetés-végrehajtás kezelésében lévő Bv. Szervezet Oktatási, Továbbképzési és Rehabilitációs Központjában (Pilisszentkereszt vagy Igal), amennyiben erre nincs lehetőség, szállodában kell elhelyezni. Az I. kategóriába tartozó vendégek szállodában is elszállásolhatóak. A bv. intézetek által fogadott vendégeket a költséghatékonyság figyelembevételével kell elhelyezni.
8. A külföldi vendégek tagjai részére legalább napi háromszori étkezést kell biztosítani a szakutasítás 2. mellékletében megjelöltek szerint, az érkezés és az elutazás időpontjának figyelembevételével.
9. A külföldi vendégek részére lehetőség szerint a bv. intézetekben kell biztosítani a napi étkezéseket. Az I. kategóriába tartozók esetében éttermi étkezési is biztosítható.
10. A külföldi vendégek részére egy alkalommal díszétkezés biztosítható, amelyen a magyar kísérők is részt vesznek. A díszétkezés normáit a szakutasítás 3. melléklete tartalmazza.
11. A külföldi vendégek részére a szakutasítás 4. melléklete megjelöltek szerint lehet kulturális és büféköltséget megállapítani, ettől eltérni előzetes engedély alapján lehet.
12. A külföldi vendégek szállítására a büntetés-végrehajtás gépjárműveit kell igénybe venni.
13. Az éves fogadási terveknek megfelelően a külföldi vendégek tagjai részére ajándék adható. Az ajándékozás éves költségvetési előirányzatát a BVOP-n a Koordinációs Főosztály tervezi meg, melyet az országos parancsnok hagy jóvá.
14. A nemzetközi konferenciák során felhasználható ellátási költségeket az 5. melléklet tartalmazza, ettől eltérni előzetes engedély alapján lehet. A konferenciák lebonyolításához programot és ellátási tervet kell készíteni, melynek dokumentálását és elszámolását a 6. melléklet felhasználása alapján kell elvégezni.
15. Az országos parancsnok által jóváhagyott összegek nem léphetők túl. Ha erre valamilyen előre nem látható és indokolt ok miatt mégis sor kerülne, a II. és III. kategóriába tartozó vendégek esetében a fogadó szervezeti egység vezetője javaslatára, a Koordinációs Főosztály vezetője egy új ellátási tervet készít, melyet a Közgazdasági Főosztály ellenőrzését követően, a gazdasági és informatikai helyettes ellenjegyzése után az országos parancsnok engedélyezhet.
16. A költségek fedezetére felvehető előleg a fogadási és ellátási terv jóváhagyása után.   
    A külföldi vendégek fogadására jóváhagyott előirányzat nem jár felhasználási kötelezettséggel.
17. A szakutasítás mellékleteiben meghatározott összegek áfa nélkül értendők.

**V.  
Záró rendelkezés**

1. Jelen szakutasítás a kiadás napján lép hatályba.
2. Hatályát veszti a külföldi küldöttségek, vendégek fogadásáról, vendéglátásáról szóló 1-1/5/1999. (IK. Bv. Mell. 1.) OP intézkedés.

**Csóti András bv. altábornagy**

**országos parancsnok**

Mellékletek:

1. sz.melléklet: [A külföldi vendégek ellátásának költségelőirányzata](http://bv.gov.hu/download/d/b6/31000/2015_84szu-m01.xlsx)

2. sz.függelék: [A vendéglátás ellátási szintjének felső keretösszeg](http://bv.gov.hu/download/e/b6/31000/2015_84szu-m02.xlsx)

3. sz.függelék: [Díszétkezés normái](http://bv.gov.hu/download/f/b6/31000/2015_84szu-m03.xlsx)

4. sz.függelék: [Kulturális és büféköltségek személyenként, naponta](http://bv.gov.hu/download/0/c6/31000/2015_84szu-m04.xlsx)

5. sz.függelék: [Nemzetközi konferencia személyenként](http://bv.gov.hu/download/1/c6/31000/2015_84szu-m05.xlsx)

6. sz.függelék: [A nemzetközi konferenciák ellátási költségei](http://bv.gov.hu/download/2/c6/31000/2015_84szu-m06.xlsx)